title: Решение на Съвета от 17 декември 1999 година за определяне от Съвета на членове на журито в рамките на действието на Общността „Европейска столица на културата“ (2000/С 9/01)

text:
Важна правна забележка

|

32000D0113(01)

Официален вестник n° C 009 , 13/01/2000 стр. 0001 - 0001 специално чешко издание глава 16 том 01 стр. 81  - 81 специално испанско издание глава 16 том 01 стр. 81  - 81 специално унгарско издание глава 16 том 01 стр. 81  - 81 специално литвийско издание глава 16 том 01 стр. 81  - 81 LV.ES глава 16 том 01 стр. 81  - 81 MT.ES глава 16 том 01 стр. 81  - 81 PL.ES глава 16 том 01 стр. 81  - 81 SK.ES глава 16 том 01 стр. 81  - 81 специално словенско издание глава 16 том 01 стр. 81  - 81

		19991217Решение на Съветаот 17 декември 1999 годиназа определяне от Съвета на членове на журито в рамките на действието на Общността "Европейска столица на културата"(2000/С 9/01)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Решение № 1419/1999/ЕО на Европейския парламент и на Съвета от 25 май 1999 г. за установяване на действие на Общността в подкрепа на събитието "Европейска столица на културата" за годините от 2005 до 2019 г. [1], и по-специално член 2, параграф 2 от него,като има предвид, че член 2, параграф 2 от Решение № 1419/1999/ЕО предвижда, че Комисията трябва да формира всяка година избрано жури, което следва да изготвя доклад за представените кандидатура или кандидатури, съобразен с целите и характерните особености на действието и че журито трябва да се състои от седем водещи независими лица, експерти в културната сфера, от които двама се определят от Съвета,РЕШИ:Член 11. За да бъде определен един град като Европейска столица на културата считано от 2005 г., всяка от двете държави, председателстващи Съвета през текущата година, определя през първото шестмесечие на всяка година и за първи път през 2000 г. по едно лице с водещи функции и с гарантирана независимост и опит, необходими, за да участват в журито, посочено в член 2, параграф 2 от Решение № 1419/1999/ЕО.2. През второто шестмесечие на всяка година и за първи път през 2000 г. Съветът определя, с обикновено мнозинство, двете водещи личности, които през следващата година трябва да участват в журито.3. Председателството информира Комисията за определянето.Член 2Настоящото решение се публикува в Официален вестник на Европейските общности.Съставено в Брюксел на 17 декември 1999 година.За СъветаПредседателK. Hemilä[1] ОВ L 166, 1.7.1999 г., стр. 1.--------------------------------------------------


title: Решение (ЕС) 2017/1653 на Европейския парламент от 27 април 2017 година относно приключването на сметките на Европейската служба за подкрепа в областта на убежището за финансовата 2015 година

text:
               29.9.2017

               BG

               Официален вестник на Европейския съюз

               L 252/197

         РЕШЕНИЕ (ЕС) 2017/1653 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската служба за подкрепа в областта на убежището за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската служба за подкрепа в областта на убежището за финансовата 2015 година,

               —

               като взе предвид доклада на Сметната палата относно годишните отчети на Европейската служба за подкрепа в областта на убежището за финансовата 2015 година, придружен от отговора на Службата (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Службата във връзка с изпълнението на бюджета за финансовата 2015 година (05873/2017 — C8-0078/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕС) № 439/2010 на Европейския парламент и на Съвета от 19 май 2010 г. за създаване на Европейска служба за подкрепа в областта на убежището (4), и по-специално член 36 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0093/2017),

               1.

               одобрява приключването на сметките на Европейската служба за подкрепа в областта на убежището за финансовата 2015 година;

               2.

               възлага на своя председател да предаде настоящото решение на изпълнителния директор на Европейската служба за подкрепа в областта на убежището, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 66.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 132, 29.5.2010 г., стр. 11.

      (5)  ОВ L 328, 7.12.2013 г., стр. 42.


               22.7.2016

               BG

               Официален вестник на Европейския съюз

               C 266/4

         Решение на Европейския банков орган в потвърждение, че непоисканите кредитни оценки, изготвяни от някои АВКО, имат същото качество като техните поискани кредитни оценки
   (2016/C 266/05)
   СЪВЕТЪТ НА НАДЗОРНИЦИТЕ НА ЕВРОПЕЙСКИЯ БАНКОВ ОРГАН,
   като взе предвид Регламент (ЕС) № 1093/2010 на Европейския парламент и на Съвета от 24 ноември 2010 година за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (1) („Регламентът“ и „ЕБО“),
   като взе предвид член 138 от Регламент (ЕС) № 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (2) (наричан по-долу „РКИ“),
   като има предвид, че:

               (1)

               Член 138 от РКИ допуска използването на непоискани кредитни оценки на агенция за външна кредитна оценка („АВКО“) за определяне на рисковите тегла, присъждани на активи и задбалансови позиции за целите на изчисляването на капиталовите изисквания, при потвърждение от страна на ЕБО, че непоисканите кредитни оценки на дадена АВКО имат същото качество като поисканите кредитни оценки на същата АВКО. В съответствие със същия член ЕБО трябва да отказва или отменя това потвърждение, особено когато АВКО е използвала непоискана кредитна оценка, за да упражни натиск върху оценявания субект, с цел той да поръча кредитна оценка или други услуги.

               (2)

               В съответствие с член 4, параграф 1, точка 98 от РКИ, „АВКО“ означава агенция за кредитен рейтинг, която е регистрирана или сертифицирана в съответствие с Регламент (ЕО) № 1060/2009 на Европейския парламент и на Съвета (3) („Регламент за АКР“), или централна банка, която присъжда кредитни рейтинги, към които не се прилагат разпоредбите на Регламента за агенциите за кредитен рейтинг (АКР). В резултат на това, настоящото решение следва да обхваща рейтингите на всички АВКО, с изключение на тези, които на този етап не присъждат непоискани рейтинги. Освен това, като се имат предвид взаимните зависимости при съотнасянето на кредитните оценки на АВКО съгласно член 136, параграф 1 от РКИ, настоящото решение следва да обхваща рейтингите на всички АВКО, за които е определено съотнасяне. Решението следва да обхваща също АВКО, които предоставят единствено непоискани рейтинги, като целта е да се отчетат аргументите в съображение 98 от РКИ във връзка с отварянето на пазара за други предприятия при поддържане в същото време на строго контролирани процеси и изисквания за всички АВКО.

               (3)

               Член 4, параграф 1 от Регламента за АКР разрешава използването на кредитните оценки за определяне на размера на рисково претеглените експозиции, както е посочено в член 113, параграф 1 от РКИ, доколкото те отговарят на определението за „кредитен рейтинг“ по член 3, параграф 1, буква а) от Регламента за АКР. Поради това само непоискани кредитни рейтинги, които са в съответствие с определението за кредитен рейтинг в рамките на Регламента за капиталовите изисквания и Регламента за агенциите за кредитен рейтинг, следва да бъдат обхванати от настоящото решение.

               (4)

               В съответствие с методологията, използвана за съотнасяне на кредитните оценки на АВКО към степените на кредитно качество (4), при оценката, съдържаща се в настоящото решение, следва да се използват както количествени, така и качествени критерии и фактори. Като се има предвид, че по силата на член 11 от Регламента за АКР, от агенциите за кредитен рейтинг се изисква да представят информация относно кредитните си рейтинги за целите на базата данни CEREP — централен регистър, управляван и контролиран от ESMA — уместно е да се използва наличната информация в базата данни CEREP като единствената база за количествен анализ, тъй като гарантира общо третиране и надеждност на обработваната информация. От друга страна, за АВКО, необхванати от Регламента за АКР, които не представят данни на CEREP, следва да бъдат използвани външни данни по отношение на количествената оценка на непоисканите рейтинги на тези АВКО. По отношение на данните за подпомагане на качествения анализ, е необходимо да се поиска подобна информация от всички съответни АВКО, разгледани съгласно настоящото решение.

               (5)

               Агенциите за външна кредитна оценка класифицират непоисканите кредитни рейтинги съгласно различни определения. Това е отразено в предоставянето на информация от АВКО до ЕБО и до базата данни CEREP на ESMA. В отговор на тези различия в практиките на АВКО, ESMA издаде „въпроси и отговори“ (5) относно определянето на непоискани рейтинги, като изложи своите виждания за това, които също, с цел съгласуваност, следва да се използват при оценката по член 138 от РКИ. От друга страна, тъй като количествената оценка, необходима за настоящето решение, е започнала по-рано във времето и е един от факторите за издаването на съответните „въпроси и отговори“, е целесъобразно за целите на решението да се оценят рейтингите, като се има предвид тяхната класификация, както е определена от всяка АВКО преди публикуването на въпросите и отговорите (т.е. 16 декември 2015 г.), тъй като това би позволило да се вземе предвид историческата информация за непоисканите рейтинги и да се използват само наличните количествени данни за тези рейтинги, подадени към базата данни CEREP. В допълнение, това ще помогне за избягване на прекалено забавяне на влизането в сила на настоящото решение, по-специално с оглед на въздействието на въпросите и отговорите върху начина, по който АВКО класифицират своите непоискани рейтинги, политиките си и по какъв начин тези рейтинги се използват от институциите за регулаторни цели. В същото време, въз основа на актуализирана информация от ESMA по отношение на напредъка, с прилагането от АВКО на определението за непоискани рейтинги, уточнено допълнително във въпросите и отговорите, ЕБО ще прецени дали е необходимо да се предприемат допълнителни действия в контекста на настоящото решение.

               (6)

               По отношение на количествената оценка, конкретни анализи следва да бъдат извършени за всяка АВКО, при която са налични достатъчен брой елементи: „предварително разпределение“, което цели да анализира разпределенията на поисканите и непоисканите рейтинги; „предварителна динамика“, която цели да анализира развитието във времето на поисканите (непоисканите) рейтинги, които преди са били определени на база непоискани (поискани); и „последващ анализ“, който цели да анализира възможните разлики в точността между поисканите и непоисканите рейтинги. В зависимост от извършвания количествен анализ може да е подходящо да се определят хомогенни подгрупи от кредитни рейтинги, за да се даде възможност за сравнение на относителните характеристики и поведение на поисканите спрямо непоисканите кредитни рейтинги, така че да се избегнат заключения в резултат на външни фактори. В случаите, когато поради недостиг на данни могат да се извършат само определени количествени анализи или липсва количествен анализ, е уместно на този етап да се разчита все още на качествените критерии за целите на оценката. В такива случаи всякакви допълнителни пруденциални съображения относно качеството на непоисканите рейтинги се очаква да бъдат съобразени в хода на извършването на съотнасянето съгласно член 136, параграф 1 от РКИ, тъй като е предвидено съотнасянето да отразява възможните проблеми с качеството на рейтингите.

               (7)

               По отношение на качествения анализ и с цел установяване дали АВКО определя непоискани рейтинги, които са със същото качество като поисканите рейтинги, уместно е да се отчете следният набор от критерии и фактори: разлики в политиките относно определянето и прегледа на поискани и непоискани рейтинги; разлики в методологиите за рейтингите за поискани и непоискани рейтинги; наличие на информация за непоискани рейтинги, включително най-често срещаните ограничения на информацията по време на определянето на непоискани рейтинги, както и действия, предприети от АВКО в случай на наличие на ограничени данни. Освен това следва да се разгледа дали АВКО прилага мерки за избягване на използването на непоискани кредитни рейтинги за упражняване на натиск върху оценявания субект, с цел той да поръча кредитна оценка или други услуги.

               (8)

               В съответствие с член 138, първа алинея от РКИ, ако ЕБО не е открил доказателства за разлика в качеството между поисканите и непоисканите кредитни оценки на дадена АВКО или че АВКО е използвала непоискана кредитна оценка, за да упражни натиск върху оценявания субект, с цел той да поръча кредитна оценка или други услуги, не следва да съществуват пречки непоисканите кредитни оценки на тази АВКО да се използват за целите на изчисляване на капитала от институциите на този етап. Ако е целесъобразно, трябва да бъдат взети допълнителни решения вследствие на текущото наблюдение на резултатите от непоисканите рейтинги.

               (9)

               В хода на прилагането на гореописаната методология ЕБО не е открил доказателства за разлика в качеството на поисканите и непоисканите рейтинги на обхванатите от това решение АВКО или за натиск, упражнен върху оценяваните субекти, с цел те да поръчат кредитна оценка или други услуги. Поради това е целесъобразно да се потвърди, че качеството на непоисканите кредитни оценки на тези АВКО не се различава от техните поискани кредитни оценки.

               (10)

               Съответните АВКО са уведомени за намерението на ЕБО да приеме настоящото решение и да им бъде дадена възможност да изразят мнение по него,

         РЕШИ:
   Член 1
   За целите на член 138 от Регламент (ЕС) № 575/2013, ЕБО потвърждава, че качеството на непоисканите кредитни оценки на АВКО, определени в приложението, не се различава от качеството на поисканите кредитни оценки на тези АВКО.
   Член 2
   Настоящото решение влиза в сила на двадесетия ден след публикуването му в Официален вестник на Европейския съюз.

      Подписано в Лондон на 17 май 2016 година.

         Andrea ENRIA

            Председател

            За Съвета на надзорниците

      (1)  ОВ L 331, 15.12.2010 г., стр. 12.

      (2)  ОВ L 176, 27.6.2013 г., стр. 1.

      (3)  Регламент (ЕО) № 1060/2009 на Европейския парламент и на Съвета от 16 септември 2009 г. относно агенциите за кредитен рейтинг (ОВ L 302, 17.11.2009 г., стр. 1).

      (4)  Окончателен проект на технически стандарт за изпълнение относно съотнасянето на кредитните оценки на АВКО съгласно член 136 от РКИ. Достъпно на: http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments

      (5)  https://www.esma.europa.eu/file/13634/download?token=05de9eN_

      ПРИЛОЖЕНИЕ
      Агенции за външна кредитна оценка (АВКО), за които ЕБО е потвърдил, че непоисканите им кредитни оценки имат същото качество като техните поискани кредитни оценки за целите на член 138 от Регламент (ЕС) № 575/2013
      ARC Ratings SA
      Axesor SA
      Banque de France
      BCRA – Credit Rating Agency AD
      Capital Intelligence Ltd
      Cerved Rating Agency SpA
      CRIF S.p.A.
      DBRS Ratings Limited
      Euler Hermes Rating GmbH
      European Rating Agency, a.s.
      EuroRating Sp. z o.o.
      FERI EuroRating Services AG
      Fitch Ratings
      GBB-Rating Gesellschaft fuer Bonitaets-beurteilung GmbH
      ICAP Group SA
      Japan Credit Rating Agency Ltd
      Kroll Bond Rating Agency
      Moody’s Investors Service
      Scope Ratings AG
      Spread Research
      Standard & Poor’s Ratings Services
      The Economist Intelligence Unit Ltd


               5.2.2016

               BG

               Официален вестник на Европейския съюз

               C 45/98

         P7_TA(2013)0107
   Искане за снемане на парламентарния имунитет на Юрген Кройцман
   Решение на Европейския парламент от 16 април 2013 г. относно искане за снемане на имунитета на Jürgen Creutzmann (2013/2016(IMM))
   (2016/C 045/17)

      Европейският парламент,

               —

               като взе предвид искането за снемане на имунитета на Jürgen Creutzmann, предадено на 15 януари 2013 г. от германското федерално министерство на правосъдието във връзка със случая, висящ пред главния прокурор на Франкентал (Германия), и обявено на пленарно заседание на 17 януари 2013 г.,

               —

               като изслуша Jürgen Creutzmann съгласно член 7, параграф 3 от своя правилник,

               —

               като взе предвид член 9 от Протокол № 7 за привилегиите и имунитетите на Европейския съюз и член 6, параграф 2 от Акта за избирането на членове на Европейския парламент чрез всеобщи преки избори от 20 септември 1976 г.,

               —

               като взе предвид решенията на Съда на Европейския съюз от 12 май 1964 г., 10 юли 1986 г., 15 и 21 октомври 2008 г., 19 март 2010 г. и 6 септември 2011 г. (1),

               —

               като взе предвид член 46 от конституцията на Германия (Grundgesetz),

               —

               като взе предвид член 6, параграф 2 и член 7 от своя правилник,

               —

               като взе предвид доклада на комисията по правни въпроси (A7-0107/2013),

               A.

               като има предвид, че главният прокурор на Франкентал (Германия) е поискал снемането на парламентарния имунитет на Jürgen Creutzmann, член на Европейския парламент, във връзка със започването на разследване относно предполагаемо престъпление;

               Б.

               като има предвид, че искането на главния прокурор е свързано с производство, което се отнася за предполагаемо престъпление, състоящо се в нанасяне на телесна повреда по непредпазливост съгласно член 229 от германския наказателен кодекс;

               В.

               като има предвид, че съгласно член 9 от Протокола за привилегиите и имунитетите на Европейския съюз членовете на ЕП се ползват на територията на своята държава с имунитетите, предоставени на членовете на парламента на съответната държава;

               Г.

               като има предвид, че съгласно член 46, параграф 2 от германската конституция (Grundgesetz) член на парламента не може да бъде призован под отговорност за наказуемо деяние без разрешението на парламента, освен ако е задържан при извършването на деянието или в рамките на деня, следващ деянието;

               Д.

               като има предвид, че следователно Парламентът трябва да снеме имунитета на Jürgen Creutzmann, за да може производството срещу него да продължи;

               Е.

               като има предвид, че член 9 от Протокола за привилегиите и имунитетите на Европейския съюз и член 46, параграф 2 от германската конституция (Grundgesetz) не изключват снемането на имунитета на Jürgen Creutzmann;

               Ж.

               като има предвид, че следователно в дадения случай снемането на имунитета е препоръчително;

               1.

               Решава да снеме имунитета на Jürgen Creutzmann;

               2.

               Възлага на своя председател незабавно да предаде настоящото решение и доклада на своята компетентна комисия на компетентните органи на Федерална република Германия и на Jürgen Creutzmann.

      (1)  Решение от 12 май 1964 г. по дело 101/63, Wagner/Fohrmann и Krier (Recueil 1964 г., стр. 195), Решение от 10 юли 1986 г. по дело 149/85 Wybot/Faure и други (Recuеil 1986 г., стр. 2391), Решение от 15 октомври 2008 г. по дело T-345/05 Mote/Парламент (Сборник 2008 г., стр. II-2849), Решениe от 21 октомври 2008 г. по съединени дела C-200/07 и C-201/07 Marra/De Gregorio и Clemente (Сборник 2008 г., стр. I-7929), Решение от 19 март 2010 г. по дело T-42/06 Gollnisch/Парламент (Сборник 2010 г., стр. II-1135) и Решение от 6 септември 2011 г. по дело C-163/10 Patriciello (Сборник 2011 г., стр. I-7565).


title: Решение (ЕС) 2015/2209 на Европейския парламент от 27 октомври 2015 година относно приключването на сметките на съвместното предприятие ARTEMIS за финансовата 2013 година

text:
               1.12.2015

               BG

               Официален вестник на Европейския съюз

               L 314/32

         РЕШЕНИЕ (ЕС) 2015/2209 НА ЕВРОПЕЙСКИЯ ПАРЛАМЕНТ
   от 27 октомври 2015 година
   относно приключването на сметките на съвместното предприятие ARTEMIS за финансовата 2013 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ECSEL (бившето съвместно предприятие ARTEMIS) за финансовата 2013 година,

               —

               като взе предвид доклада на Сметната палата относно годишните отчети на съвместното предприятие ARTEMIS за финансовата 2013 година, придружен от отговорите на съвместното предприятие (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

               —

               като взе предвид препоръката на Съвета от 17 февруари 2015 г. относно освобождаването от отговорност на съвместното предприятие във връзка с изпълнението на бюджета за финансовата 2013 година (05306/2015 — C8-0049/2015),

               —

               като взе предвид своето решение от 29 април 2015 г. (3) за отлагане на решението за освобождаване от отговорност за финансовата 2013 година, както и отговорите на изпълнителния директор на съвместното предприятие ECSEL (бившето съвместно предприятие ARTEMIS),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4),

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (5), и по-специално член 209 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие ARTEMIS за изпълнение на съвместната технологична инициатива за вградени компютърни системи (6),

               —

               като взе предвид Регламент (ЕС) № 561/2014 на Съвета от 6 май 2014 г. за създаване на съвместно предприятие ECSEL (7), и по-специално член 1, параграф 2 и член 12 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (8),

               —

               като взе предвид Делегиран регламент (ЕС) № 110/2014 на Комисията от 30 септември 2013 г. относно модел на финансов регламент за органите, осъществяващи публично-частно партньорство, посочени в член 209 от Регламент (ЕС, Евратом) № 966/2012 на Европейския парламент и на Съвета (9),

               —

               като взе предвид член 94 и приложение V към своя правилник,

               —

               като взе предвид втория доклад на комисията по бюджетен контрол (A8-0283/2015),

               1.

               Одобрява приключването на сметките на съвместното предприятие ARTEMIS за финансовата 2013 година.

               2.

               Възлага на своя председател да предаде настоящото решение на изпълнителния директор на съвместното предприятие ECSEL, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 452, 16.12.2014 г., стр. 8.

      (2)  ОВ C 452, 16.12.2014 г., стр. 9.

      (3)  ОВ L 255, 30.9.2015 г., стр. 416.

      (4)  ОВ L 248, 16.9.2002 г., стр. 1.

      (5)  ОВ L 298, 26.10.2012 г., стр. 1.

      (6)  ОВ L 30, 4.2.2008 г., стр. 52.

      (7)  ОВ L 169, 7.6.2014 г., стр. 152.

      (8)  ОВ L 357, 31.12.2002 г., стр. 72.

      (9)  ОВ L 38, 7.2.2014 г., стр. 2.


title: 2010/249/ЕС: Решение на Комисията от 30 април 2010 година за приемане на финансово решение в подкрепа на подготвително действие по отношение на контролните пунктове през 2010 г.

text:
               1.5.2010

               BG

               Официален вестник на Европейския съюз

               L 110/32

         РЕШЕНИЕ НА КОМИСИЯТА
   от 30 април 2010 година
   за приемане на финансово решение в подкрепа на подготвително действие по отношение на контролните пунктове през 2010 г.
   (2010/249/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), и по-специално член 49, параграф 6, въвеждащото изречение и буква б) и член 75, параграф 2 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2) (наричан по-долу „правилата за прилагане“), и по-специално член 90 от него,
   като има предвид, че:

               (1)

               В Съобщението на Комисията до Европейския парламент и до Съвета относно Плана за действие на Общността за защита и хуманно отношение към животните за периода 2006—2010 г. (3) като една от областите на действие се посочва актуализирането на съществуващите минимални стандарти за защита и хуманно отношение към животните в съответствие с новите научни данни и социално-икономически оценки, както и осигуряването на ефективно прилагане.

               (2)

               С оглед подобряване на хуманното отношение към определени категории превозвани животни в законодателството на Съюза са установени изисквания по отношение на максималната продължителност на пътуване, след което животните трябва да бъдат разтоварени, нахранени и напоени и да отпочинат. Такива задължителни прекъсвания при превоза на животни на дълги разстояния се правят в контролни пунктове съгласно определението от член 1, параграф 1 от Регламент (ЕО) № 1255/97 на Съвета от 25 юни 1997 г. относно критериите на Общността за контролните пунктове (4).

               (3)

               В резултат от нарасналия брой на превозваните по шосе животни при продължителни пътувания се налага подобряване на контролните пунктове. Необходимо е да се определят критериите за качество за контролните пунктове, както и стратегиите, които да бъдат разработени в рамките на Съюза, като се направи допитване до заинтересованите лица и се използва техният технически опит.

               (4)

               В допълнение към това на някои места липсват контролни пунктове, а редица съществуващи контролни пунктове са с ниско качество. Поради това следва да се предприеме подготвително действие, включващо изграждане или обновяване на определени контролни пунктове.

               (5)

               През 2008 г. Комисията публикува покана за представяне на предложения за подобно подготвително действие, но нито едно от получените предложения не покриваше минималните критерии, заложени в поканата, поради липсата на достатъчно информация относно икономическата жизнеспособност на проектите, както и относно източника на съфинансиране.

               (6)

               С Решение 2009/755/ЕО на Комисията от 13 октомври 2009 г. за приемане на финансово решение в подкрепа на подготвително действие по отношение на контролните пунктове през 2009 г. (5) се определят два етапа на подготвителното действие за 2009 г.: първият е за предварително проучване чрез процедура по възлагане на обществена поръчка, а вторият — чрез предоставяне на безвъзмездни средства.

               (7)

               Предвиденото в Решение 2009/755/ЕО предварително проучване бе започнато през 2009 г. с цел събиране на информация за състоянието на контролните пунктове към момента, както и определяне на критерии за качество за контролни пунктове с високо качество. При посоченото проучване също така ще бъдат определени икономическите критерии за предоставяне на субсидии за подходящото обновяване или изграждане на контролни пунктове с високо качество. Очаква се резултатите от проучването да бъдат налични до месец май 2010 г. и въз основа на критериите, установени при това проучване, ще бъде открита процедурата за предоставяне на безвъзмездни средства, предвидена в Решение 2009/755/ЕО.

               (8)

               Целесъобразно е финансирането от Съюза за това подготвително действие да продължи. В рамките на общия бюджет на Европейския съюз за 2010 г. бюджетният орган предостави 2 000 000 EUR за подготвителното действие по отношение на контролните пунктове.

               (9)

               Настоящото решение представлява решение за финансиране по смисъла на член 75, параграф 2 от Регламент (ЕО, Евратом) № 1605/2002 и член 90 от Регламент (ЕО, Евратом) № 2342/2002.

               (10)

               Съгласно член 83 от Регламент (ЕО, Евратом) № 1605/2002 утвърждаването, разрешаването и плащането на разходи следва да приключат в сроковете, указани в правилата за прилагане.

               (11)

               За целите на прилагането на настоящото решение е целесъобразно терминът „съществено изменение“ да бъде определен по смисъла на член 90, параграф 4 от Регламент (ЕО, Евратом) № 2342/2002,

         ПРИЕ НАСТОЯЩОТО РЕШЕНИЕ:
   Член 1
   С настоящото се приема подготвителното действие така, както е изложено в приложението („подготвителното действие“).
   Член 2
   За целите на настоящото решение се прилага определението за „контролен пункт“ от член 1, параграф 1 от Регламент (ЕО) № 1255/97.
   Член 3
   Максималното участие на Европейския съюз с оглед изпълнението на подготвителното действие е определено на 2 000 000 EUR, които ще бъдат финансирани по бюджетен ред 17 04 03 03 от общия бюджет на Европейския съюз за 2010 г.
   Член 4
   1.   Разпоредителят с бюджетни кредити може да приема всякакви изменения на настоящото решение, които не се считат за съществени по смисъла на член 90, параграф 4 от Регламент (ЕО, Евратом) № 2342/2002, в съответствие с принципите на добро финансово управление и пропорционалност.
   2.   Кумулираните изменения при разпределението на финансовите средства за дейностите, които се включват в подготвителното действие, непревишаващи 10 % от предвиденото в член 3 от настоящото решение максимално участие, не се считат за съществени по смисъла на член 90, параграф 4 от Регламент (ЕО, Евратом) № 2342/2002, при условие че не засягат в значителна степен естеството и целта на подготвителното действие.

      Съставено в Брюксел на 30 април 2010 година.

            За Комисията

            Председател

         José Manuel BARROSO

      (1)  ОВ L 248, 16.9.2002 г., стр. 1.

      (2)  ОВ L 357, 31.12.2002 г., стр. 1.

      (3)  COM(2006) 13 окончателен.

      (4)  ОВ L 174, 2.7.1997 г., стр. 1.

      (5)  ОВ L 269, 14.10.2009 г., стр. 26.

      ПРИЛОЖЕНИЕ

         ПОДГОТВИТЕЛНО ДЕЙСТВИЕ ПО ОТНОШЕНИЕ НА КОНТРОЛНИТЕ ПУНКТОВЕ ЗА 2010 г.

      1.1.   Въведение

      Настоящото подготвително действие включва една мярка по прилагане за 2010 г.
      Съгласно целите, посочени в подготвителното действие, заделеният бюджет е за предоставяне на безвъзмездни средства за изграждане или обновяване на контролни пунктове (осъществявано в рамките на прякото централизирано управление) и неговият размер е определен на 2 000 000 EUR.
      1.2.   Безвъзмездни средства за изграждане или обновяване на контролни пунктове

      Безвъзмездните средства се отпускат по силата на писмено споразумение („споразумение за отпускане на безвъзмездни средства“).
      ПРАВНО ОСНОВАНИЕ
      Подготвително действие по смисъла на член 49, параграф 6, буква б) от Регламент (ЕО, Евратом) № 1605/2002
      БЮДЖЕТЕН РЕД
      17 04 03 03
      ПРИОРИТЕТНИ ЗАДАЧИ ЗА ГОДИНАТА, ЦЕЛИ, ПОДЛЕЖАЩИ НА ИЗПЪЛНЕНИЕ, И ПЛАНИРАНИ РЕЗУЛТАТИ
      В резултат от нарасналия брой на превозваните по шосе животни при продължителни пътувания необходимостта от подобряване на контролните пунктове, предвидени за почивка на животните, е все по-голяма. В интерес на здравето на животните и хуманното отношение към тях се наложи да бъдат въведени конкретни мерки за предотвратяване на стреса на животните и разпространението на инфекциозни заболявания. Целта на подготвителното действие е да се увеличи използването на контролните пунктове и да се осигурят контролни пунктове с високо качество. Настоящото подготвително действие представлява продължение на предишно подготвително действие, предвидено в Решение 2009/755/ЕО.
      ОПИСАНИЕ И ЦЕЛ НА МЯРКАТА ПО ПРИЛАГАНЕТО
      Подготвителното действие се състои в изграждане или обновяване на контролни пунктове с високо качество с цел утвърждаване на експериментална схема за сертифициране въз основа на резултатите от проучването за техническа осъществимост, което започна през 2009 г. в съответствие с Решение 2009/755/ЕО. Очаква се подготвителното действие да поощри прилагането на икономически жизнеспособна схема за сертифициране на контролните пунктове с високо качество с цел подобряване на хуманното отношение към животните, превозвани на дълги разстояния.
      ИЗПЪЛНЕНИЕ
      С изпълнението е пряко ангажирана генерална дирекция „Здравеопазване и потребители“.
      ГРАФИК И ОРИЕНТИРОВЪЧЕН РАЗМЕР НА СУМАТА ПО ПОКАНАТА ЗА ПРЕДСТАВЯНЕ НА ПРЕДЛОЖЕНИЯ/ПРЯКО ВЪЗЛАГАНЕ
      Следва да бъде публикувана една покана за представяне на предложения за сумата от 2 000 000 EUR.
      Подготвителното действие следва да бъде изпълнено в срок от 24 месеца от датата на подписване на споразумението за отпускане на безвъзмездни средства.
      Поканата за представяне на предложения следва да бъде обявена след приключване на проучването във връзка с оценката за техническа осъществимост, предвидено в раздел 1.2 от Решение 2009/755/ЕО, предвидено за края на месец май 2010 г.
      МАКСИМАЛЕН ВЪЗМОЖЕН ПРОЦЕНТ НА СЪФИНАНСИРАНЕ
      70 %
      ОСНОВНИ КРИТЕРИИ ЗА ПОДБОР И ВЪЗЛАГАНЕ НА ПОРЪЧКАТА

         Критерии за подбор

                  —

                  Финансови възможности на кандидата:

                              —

                              Кандидатите трябва да докажат, че имат финансовата възможност да извършат дейността, предмет на финансирането.

                              —

                              Кандидатите трябва да представят доказателства, че разполагат с необходимите собствени ресурси с оглед допълване на исканото съфинансиране от Съюза и с оглед управление на нужните парични потоци за управлението на проекта. Размерът на безвъзмездните средства, предоставени на бенефициер, не трябва да превишава общата сума на неговия собствен капитал и дългосрочен дълг.

                  —

                  Технически и професионални възможности на кандидата:

                              —

                              Кандидатите трябва да разполагат с необходимия технически и професионален капацитет за извършване на дейността, предмет на съфинансирането. Те трябва да представят доказателства за познанията и опита си в областта на свързаната с животните инфраструктура и дейностите по превоз на животни. Трябва да представят и свидетелства и описания на проектите и дейностите, предприети от тях три години преди датата на подаване на тяхната кандидатура, и по-специално за проекти, свързани с посочената област (превоз или отглеждане на животни, изграждане на инфраструктура, свързана с животните). Също така трябва да представят подробна автобиография на всеки член на екипа и да приведат доказателства за управленските умения на ръководителя на проекта, в това число за неговото/нейното образование, научни степени и дипломи, професионален опит, изследователска дейност и публикации.

                              —

                              Кандидатите трябва да покажат, че организациите, кандидатстващи за дейността, се ангажират с целите на проекта и подкрепят принципа на въвеждането на схема за сертифициране на контролните пунктове, което следва да бъде постигнато посредством дейността. Те трябва да представят доказателства за контактите и заинтересованите страни на международно равнище, с които възнамеряват да се консултират, по-специално що се отнася до сертифицирането, и чиито ресурси възнамеряват да използват при изпълнението на подготвителното действие.

         Критерии за възлагане

      Прилагат се следните общи критерии за възлагане:

                  —

                  надеждност на подхода (20 %)

                  —

                  организация на работата и степен на участие на компетентните органи/организации в държавите-членки, обхванати от дейността (30 %)

                  —

                  значение на проекта на равнище ЕС и мултиплициращ ефект (30 %)

                  —

                  коефициент на икономическата ефективност на проекта (20 %)

            НАЧИН НА ПРЕДОСТАВЯНЕ НА БЕЗВЪЗМЕЗДНИТЕ СРЕДСТВА
      Писмено споразумение


title: 2014/82/ЕС: Решение на Съвета от 11 февруари 2014 година за назначаване на заместник-член от Литва в Комитета на регионите

text:
               14.2.2014

               BG

               Официален вестник на Европейския съюз

               L 44/51

      РЕШЕНИЕ НА СЪВЕТА

   от 11 февруари 2014 година
   за назначаване на заместник-член от Литва в Комитета на регионите
   (2014/82/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Литва,
   като има предвид, че:

               (1)

               На 22 декември 2009 г. и на 18 януари 2010 г. Съветът прие решения 2009/1014/ЕС (1) и 2010/29/ЕС (2) за назначаване на членове и заместник-членове на Комитета на регионите за периода от 26 януари 2010 г. до 25 януари 2015 г.

               (2)

               След изтичането на мандата на г-н Donatas KAUBRYS се освободи едно място за заместник-член на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначава се за заместник-член на Комитета на регионите за остатъка от мандата, а именно до 25 януари 2015 г.:

               —

               г-н Vytautas JONUTIS, Member of Plungė District Municipal Council.

         Член 2
   Настоящото решение влиза в сила в деня на приемането му.

      Съставено в Брюксел на 11 февруари 2014 година.

            За Съвета

            Председател

         E. VENIZELOS

      (1)  ОВ L 348, 29.12.2009 г., стр. 22.

      (2)  ОВ L 12, 19.1.2010 г., стр. 11.


title: Решение (ЕС) 2015/1969 на Съвета от 22 октомври 2015 година за определяне на позицията, която трябва да се заеме от името на Европейския съюз в рамките на Комитета по държавните поръчки, относно присъединяването на Украйна към ревизираното Споразумение за държавните поръчки

text:
               4.11.2015

               BG

               Официален вестник на Европейския съюз

               L 288/14

         РЕШЕНИЕ (ЕС) 2015/1969 НА СЪВЕТА
   от 22 октомври 2015 година
   за определяне на позицията, която трябва да се заеме от името на Европейския съюз в рамките на Комитета по държавните поръчки, относно присъединяването на Украйна към ревизираното Споразумение за държавните поръчки
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               На 13 декември 2012 г. Украйна подаде заявление за присъединяване към ревизираното Споразумение за държавните поръчки („ревизираното СДП“).

               (2)

               Задълженията на Украйна във връзка с обхвата са определени в нейното окончателно предложение, представето на страните по ревизираното СДП на 29 юни 2015 г.

               (3)

               Окончателното предложение на Украйна предвижда цялостно включване в обхвата на субектите на централното държавно управление и субектите на регионалното и местното управление, както и на субектите, които извършват дейност в секторите на обществените услуги, на стоките, на строителните услуги и на другите услуги. Поради това то е задоволително и приемливо. Условията за присъединяване на Украйна, посочени в приложението към настоящото решение, ще бъдат отразени в решението, прието от Комитета по държавните поръчки („Комитета по СДП“), относно присъединяването на Украйна.

               (4)

               Очаква се присъединяването на Украйна към ревизираното СДП да има положителен принос за отварянето в още по-голяма степен на пазарите на обществени поръчки в международен план.

               (5)

               В член XXII, параграф 2 от ревизираното СДП се предвижда, че всеки член на СТО може да се присъедини към ревизираното Споразумение при условията, които ще се приемат между този член и страните и ще се посочат в решение на Комитета по СДП.

               (6)

               Поради това е необходимо да се определи позицията, която трябва да се заеме от името на Съюза в рамките на Комитета по СДП във връзка с присъединяването на Украйна,

         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Европейския съюз в рамките на Комитета по държавните поръчки, е да се одобри присъединяването на Украйна към ревизираното Споразумение за държавните поръчки, при условие че бъдат спазени конкретните условия във връзка с присъединяването, установени в приложението към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 22 октомври 2015 година

            За Съвета

            Председател

         F. ETGEN

      ПРИЛОЖЕНИЕ
      УСЛОВИЯ НА ЕС ПО ОТНОШЕНИЕ НА ПРИСЪЕДИНЯВАНЕТО НА УКРАЙНА КЪМ РЕВИЗИРАНОТО СДП (1)

      При присъединяването на Украйна към ревизираното СДП в допълнение I, приложение 1 относно Европейския съюз, раздел 2 („Възлагащи органи от централното управление на държавите — членки на ЕС“), точка 2 се чете, както следва:

                     „2.

                     За стоките, услугите, доставчиците на продукти и услуги от Израел, Черна гора, Република Молдова и Украйна — процедури за възлагане на поръчки от следните възлагащи органи от централното управление.“.

         (1)  Номерацията в графиците на страните по ревизираното СДП във връзка с обхвата на споразумението бе изменена от Секретариата на СТО, съгласувано със страните по ревизираното СДП. Използваната в настоящото приложение номерация съответства на последното заверено копие на графиците на страните по ревизираното СДП във връзка с обхвата на споразумението, изпратено от СТО на страните по ревизираното СДП чрез официална нотификация и достъпно на http://www.wto.org/english/tratop_e/gproc_e/gp_app_agree_e.htm#revisedGPA. Номерацията в графиците на страните по ревизираното СДП във връзка с обхвата на споразумението, публикувана в ОВ L 68, 7.3.2014 г., стр. 2, вече не е актуална.


title: Решение на Европейския съвет за системен риск от 31 март 2017 година за изменение на Решение ЕССР/2011/1 за приемане на процедурен правилник на Европейския съвет за системен риск (ECCP/2017/2)

text:
                  21.4.2017

                  BG

                  Официален вестник на Европейския съюз

                  C 124/3

            РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
      от 31 март 2017 година
      за изменение на Решение ЕССР/2011/1 за приемане на процедурен правилник на Европейския съвет за системен риск
      (ECCP/2017/2)
      (2017/C 124/04)
      ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
      като взе предвид Договора за функционирането на Европейския съюз,
      като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1), и по-специално член 6, параграф 4 и член 9, параграф 5 от него,
      като взе предвид Регламент (ЕС) № 1096/2010 на Съвета от 17 ноември 2010 г. за възлагане на Европейската централна банка на специфични задачи, свързани с дейността на Европейския съвет за системен риск (2),
      като има предвид, че:

                  (1)

                  На 12 юли 2016 г. Съветът прие Решение (ЕС) 2016/1171 (3) относно позицията, която трябва да се заеме от името на Съюза в рамките на Съвместния комитет на Европейското икономическо пространство (ЕИП) относно предложените изменения на приложение IX (Финансови услуги) към Споразумението за ЕИП. На 30 септември 2016 г. Съвместният комитет на ЕИП прие Решение на Съвместния комитет на ЕИП № 198/2016 (4), с което се изменят статутът на съответните органи на участващите в ЕИП държави членки от Европейската асоциация за свободна търговия (ЕАСТ) и участието им в работата на Европейския съвет за системен риск (ЕССР). Представителите на съответните органи на Норвегия, Исландия и Лихтенщайн ще участват в работата на Генералния съвет на ЕССР без право на глас и в работата на Консултативния технически комитет. Членове на Генералния съвет без право на глас ще са управителите на националните централни банки на тези държави от ЕАСТ, а що се отнася до Лихтенщайн, представител на високо равнище на Министерството на финансите, както и представител на високо равнище на компетентния национален надзорен орган на всяка една от тези държави членки от ЕАСТ и член на колегиума на Надзорния орган на ЕАСТ в случаите, отнасящи се до задачите на този орган. В заседанията на Консултативния технически комитет ще участват представителите на националните централни банки на тези държави членки от ЕАСТ, а що се отнася до Лихтенщайн, представител на Министерството на финансите, и представител на компетентния национален надзорен орган на всяка една от тези държави членки от ЕАСТ. Представителите на съответните органи на тези държави членки от ЕАСТ няма да участват в работата на ЕССР, ако може да бъде обсъждано състоянието на отделни финансови институции или държави членки на Съюза.

                  (2)

                  Всички правни инструменти на ЕССР се приемат от Генералния съвет и се подписват от ръководителя на секретариата на ЕССР, за да се удостовери съответствието им с решението на Генералния съвет.

                  (3)

                  Поради това Решение ЕССР/2011/1 на Европейския съвет за системен риск (5) следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Изменения
      Решение ЕССР/2011/1 се изменя, както следва:

                  1.

                  Член 4 се изменя, както следва:

                              а)

                              параграф 6 се заменя със следния текст:
                              „6.   В съответствие с член 9, параграфи 4 и 5 от Регламент (ЕС) № 1092/2010 председателят на ЕССР може да покани в конкретни случаи други лица във връзка със специални въпроси от дневния ред по своя собствена инициатива или по предложение на други членове на Генералния съвет, когато е целесъобразно и при спазване на изискванията за поверителност.“;

                              б)

                              добавя се следният параграф 7:
                              „7.   В съответствие с Решение на Съвместния комитет на ЕИП № 198/2016 (*1) в заседанията на Генералния съвет участват без право на глас управителите на националните централни банки на Исландия и Норвегия, а що се отнася до Лихтенщайн, представител на високо равнище на Министерството на финансите, както и представител на високо равнище на компетентния национален надзорен орган на всяка една от тези държави членки от Европейската асоциация за свободна търговия (ЕАСТ). В заседанията на Генералния съвет може да участва без право на глас член на колегиума на Надзорния орган на ЕАСТ в случаите, отнасящи се до задачите на този орган.

                                 (*1)  Решение на Съвместния комитет на ЕИП № 198/2016 от 30 септември 2016 г. за изменение на приложение IX (Финансови услуги) към Споразумението за ЕИП [2017/275] (ОВ L 46, 23.2.2017 г., стр. 1).“"

                  2.

                  Член 5 се изменя, както следва:

                              а)

                              параграф 1 се заменя със следния текст:
                              „1.   Председателят на ЕССР съставя предварителен дневен ред за редовното заседание на Генералния съвет и го представя, заедно със съответната документация, на Управителния комитет за консултация най-малко осем календарни дни преди заседанието на Управителния комитет. След това, председателят представя предварителния дневен ред, заедно със съответната документация, на членовете на Генералния съвет поне 10 календарни дни преди заседанието на Генералния съвет. При планирането на работата на Генералния съвет и подготовката на дневния ред за заседанията му се взема предвид, че от членовете, които участват съгласно член 4, параграф 7, може да бъде поискано да не участват в заседанията на Генералния съвет, ако се обсъжда състоянието на отделни финансови институции или държави членки на Съюза.“;

                              б)

                              вмъква се следният параграф 2a:
                              „2a   В рамките на три работни за ЕЦБ дни, след като е получил предварителния дневен ред, всеки член може да представи искане до секретариата на ЕССР за обсъждането на въпрос от дневния ред без участието на членовете, които участват съгласно член 4, параграф 7, ако се обсъжда състоянието на отделни финансови институции или държави членки на Съюза. Самоличността на представителя, направил искането, остава анонимна.“

                  3.

                  В член 10 параграф 2 се заменя със следното:
                  „2.   Управителният комитет разглежда предварително точките от предварителния дневен ред за заседанието на Генералния съвет заедно със съответната документация. Управителният комитет осигурява изготвянето на преписките за Генералния съвет и, когато е уместно, предлага варианти или решения. При планирането на работата на Генералния съвет и подготовката на дневния ред за заседанията му се взема предвид, че от членовете, които участват съгласно член 4, параграф 7, може да бъде поискано да не участват в Генералния съвет, ако се обсъжда състоянието на отделни финансови институции или държави членки на Съюза. Управителният комитет докладва непрекъснато на Генералния съвет относно развитието на дейността на ЕССР.“

                  4.

                  Член 13 се изменя, както следва:

                              а)

                              вмъква се следният параграф 2a:
                              „2a   В Консултативния технически комитет участват по един представител на националните централни банки на Исландия и Норвегия, а що се отнася до Лихтенщайн, един представител на Министерството на финансите, и по един представител на компетентния национален надзорен орган на всяка една от тези държави членки от ЕАСТ.“;

                              б)

                              параграф 7 се заменя със следния текст:
                              „7.   Председателят на Консултативния технически комитет предлага дневен ред най-малко 10 календарни дни преди заседанието, изготвен в съответствие с член 13, параграф 3 от Регламент (ЕС) № 1092/2010, и го представя на Консултативния технически комитет за одобрение. Документите по въпросите от дневния ред се предоставят от секретариата на ЕССР на всички членове на Консултативния технически комитет. При планирането на работата на Консултативния технически комитет и подготовката на дневния ред за заседанията му се взема предвид, че от представителите, които участват съгласно член 13, параграф 2а, може да бъде поискано да не участват в работата на Консултативния технически комитет, ако може да се обсъжда състоянието на отделни финансови институции или държави членки на Съюза. В рамките на три работни за ЕЦБ дни, след като е получил дневния ред за заседанието, всеки представител може да представи искане до секретариата на ЕССР за обсъждането на въпрос от дневния ред без участието на представителите, които участват съгласно член 13, параграф 2а, ако се обсъжда състоянието на отделни финансови институции или държави членки на Съюза. Самоличността на представителя, направил искането, остава анонимна.“

                  5.

                  Член 27 се изменя, както следва:

                              а)

                              параграф 1 се заменя със следния текст:
                              „1.   Правните инструменти на ЕССР се приемат от Генералния съвет и се подписват от ръководителя на секретариата на ЕССР, за да се удостовери съответствието им с решението на Генералния съвет.“;

                              б)

                              вмъква се следният параграф 1a:
                              „1a   Всички правни инструменти на ЕССР се номерират в последователен ред с оглед на лесното им идентифициране.“;

                              в)

                              вмъква се следният параграф 1б:
                              „1б   Секретариатът на ЕССР предприема необходимите действия, за да осигури:

                                          а)

                                          грижливото съхранение на оригиналите на правните инструменти на ЕССР;

                                          б)

                                          уведомяването на адресатите;

                                          в)

                                          когато е уместно, публикуването на правните инструменти на ЕССР, за които Генералният съвет е взел изрично решение да бъдат публикувани, на всички официални езици на Съюза в Официален вестник на Европейския съюз.“

            Член 2
      Влизане в сила
      Настоящото решение влиза в сила на 1 април 2017 г.

         Съставено във Франкфурт на Майн на 31 март 2017 година.

               Председател на ЕССР

            Mario DRAGHI

         (1)  ОВ L 331, 15.12.2010 г., стр. 1.

         (2)  ОВ L 331, 15.12.2010 г., стр. 162.

         (3)  Решение (ЕС) 2016/1171 на Съвета от 12 юли 2016 г. относно позицията, която трябва да се заеме от името на Европейския съюз в рамките на Съвместния комитет на ЕИП относно изменение на приложение IX (Финансови услуги) към Споразумението за ЕИП (ОВ L 193, 19.7.2016 г., стр. 38).

         (4)  Решение на Съвместния комитет на ЕИП № 198/2016 от 30 септември 2016 г. за изменение на приложение IX (Финансови услуги) към Споразумението за ЕИП [2017/275] (ОВ L 46, 23.2.2017 г., стр. 1).

         (5)  Решение ЕССР/2011/1 на Европейски съвет за системен риск от 20 януари 2011 г. за приемане на процедурен правилник на Европейския съвет за системен риск (ОВ C 58, 24.2.2011 г., стр. 4).


title: 2010/185/ОВППС: Решение Atalanta/2/2010 на Комитета по политика и сигурност от 23 март 2010 година за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)

text:
               30.3.2010

               BG

               Официален вестник на Европейския съюз

               L 83/22

         РЕШЕНИЕ ATALANTA/2/2010 НА КОМИТЕТА ПО ПОЛИТИКА И СИГУРНОСТ
   от 23 март 2010 година
   за назначаване на командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (Atalanta)
   (2010/185/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Съвместно действие 2008/851/ОВППС на Съвета от 10 ноември 2008 г. относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (1) (Atalanta), и по-специално член 6 от него,
   като има предвид, че:

               (1)

               Съгласно член 6 от Съвместно действие 2008/851/ОВППС Съветът упълномощи Комитета по политика и сигурност (КПС) да взема решения за назначаването на командващ силите на ЕС.

               (2)

               На 4 декември 2009 г. КПС прие Решение Аtalanta/8/2009 (2) за назначаване на контраадмирал Giovanni GUMIERO за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.

               (3)

               Командващият операцията на ЕС препоръча контраадмирал (LH) Jan THÖRNQVIST да бъде назначен за нов командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.

               (4)

               Военният комитет на ЕС подкрепи тази препоръка.

               (5)

               В съответствие с член 5 от Протокола относно позицията на Дания, който е приложен към Договора за Европейския съюз и Договора за функционирането на Европейския съюз, Дания не участва в изготвянето и изпълнението на решения и действия на Европейския съюз, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   Контраадмирал (LH) Jan THÖRNQVIST се назначава за командващ силите на ЕС за военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия.
   Член 2
   Настоящото решение влиза в сила на 14 април 2010 г.

      Съставено в Брюксел на 23 март 2010 година.

            За Комитета по политика и сигурност

            Председател

         C. FERNÁNDEZ-ARIAS

      (1)  ОВ L 301, 12.11.2008 г., стр. 33.

      (2)  ОВ L 327, 12.12.2009 г., стр. 40.


title: Решение (ОВППС) 2015/335 на Съвета от 2 март 2015 година за изменение на Решение 2010/231/ОВППС относно ограничителни мерки спрямо Сомалия

text:
               3.3.2015

               BG

               Официален вестник на Европейския съюз

               L 58/77

         РЕШЕНИЕ (ОВППС) 2015/335 НА СЪВЕТА
   от 2 март 2015 година
   за изменение на Решение 2010/231/ОВППС относно ограничителни мерки спрямо Сомалия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 26 април 2010 г. Съветът прие Решение 2010/231/ОВППС (1).

               (2)

               На 24 октомври 2014 г. Съветът за сигурност на ООН (ССООН) прие Резолюция 2182 (2014) относно положението в Сомалия и Еритрея, в която между другото потвърди оръжейното ембарго срещу Сомалия.

               (3)

               С Резолюция 2182 (2014) на ССООН на държавите — членки на ООН, се разрешава да извършват проверки в териториалните води на Сомалия и в открито море край бреговете на Сомалия, на кораби, които плават към или от Сомалия, когато има разумни основания да се смята, че те превозват дървени въглища в нарушение на забраната върху дървените въглища, или оръжия или военно оборудване в нарушение на оръжейното ембарго, или оръжия или военно оборудване за включени в списъка лица или образувания.

               (4)

               Решение 2010/231/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В Решение 2010/231/ОВППС се вмъква следният член:

      „Член 4а
      1.   Държавите-членки могат, в съответствие с точки 15—21 от Резолюция 2182 (2014) на ССООН, в териториалните води на Сомалия и в открито море край бреговете на Сомалия, което се простира до и включва Арабско море и Персийския залив, като действат индивидуално или чрез доброволни многонационални военноморски партньорства, като „съвместните военноморски сили“, в сътрудничество с федералното правителство на Сомалия, да извършват проверки на кораби, които плават към или от Сомалия, за които имат разумни основания да смятат, че:

                  i)

                  превозват дървени въглища от Сомалия в нарушение на забраната върху дървените въглища;

                  ii)

                  превозват оръжия или военно оборудване към Сомалия, пряко или непряко, в нарушение на оръжейното ембарго върху Сомалия;

                  iii)

                  превозват оръжия или военно оборудване за лица или образувания, посочени от Комитета по санкциите.

            2.   При извършването на проверка по параграф 1 държавите-членки полагат добросъвестни усилия преди проверките първо да поискат съгласието на държавата на знамето на кораба.
      3.   При извършването на проверка по параграф 1 държавите-членки могат да използват всички необходими мерки, съизмерими с конкретните обстоятелства, при пълно спазване на приложимото международно хуманитарно право и международно право в областта на правата на човека, и полагат всички възможни усилия, за да избегнат ненужно забавяне или прекомерната намеса в упражняването на правото на мирно преминаване или свободата на корабоплаването.
      4.   Когато открият изделия, чиято доставка, внос или износ са забранени по силата на оръжейното ембарго срещу Сомалия или на забраната върху дървените въглища, държавите-членки могат да ги конфискуват и да се разпореждат с тях (например като ги унищожат, направят ги неизползваеми, съхраняват ги или ги прехвърлят към държава, различна от държавата на произход или на местоназначение с цел обезвреждане). В хода на проверката държавите-членки могат да събират доказателства, пряко свързани с превоза на такива изделия. Държавите-членки могат да се разпореждат с конфискуваните дървени въглища посредством препродажба, която се наблюдава от Групата за наблюдение на Сомалия и Еритрея (SEMG). Обезвреждането следва да се извършва по екологосъобразен начин. За улесняване на обезвреждането държавите-членки могат да разрешат на кораби и техните екипажи да се отклонят до подходящо пристанище, със съгласието на държавата на пристанището. Държава-членка, която сътрудничи при разпореждането с такива изделия, представя писмен доклад на Комитета по санкциите не по-късно от 30 дни, след като тези изделия влязат на територията им, относно мерките, предприети за тяхното обезвреждане или унищожаване.
      5.   Държавите-членки незабавно нотифицират Комитета по санкциите за всички проверки по параграф 1, включително като представят доклад относно проверката, в който се съдържат съответните подробности, в т.ч. обяснение на основанията и резултатите от проверката, и се посочват, когато е възможно, знамето на кораба, името на кораба, името и идентификационните данни на капитана на кораба, собственика на кораба и първоначалния продавач на товара, и усилията, положени за получаване на съгласието на държавата на знамето на кораба.
      6.   Параграф 1 не засяга правата, задълженията или отговорностите на държавите-членки в рамките на международното право, включително правата или задълженията по Конвенцията на ООН по морско право, включително общия принцип за изключителната юрисдикция на държавата на знамето над плавателните ѝ съдове в открито море, по отношение на всяка друга ситуация, различна от ситуацията по посочения параграф.“

   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 2 март 2015 година.

            За Съвета

            Председател

         D. REIZNIECE-OZOLA

      (1)  Решение 2010/231/ОВППС на Съвета от 26 април 2010 г. относно ограничителни мерки спрямо Сомалия и за отмяна на Обща позиция 2009/138/ОВППС (ОВ L 105, 27.4.2010 г., стр. 17).


title: 2009/749/ЕО: Решение на Съвета от 9 октомври 2009 година за назначаване на член от Литва и заместник-член от Литва в Комитета на регионите

text:
               13.10.2009

               BG

               Официален вестник на Европейския съюз

               L 268/10

      РЕШЕНИЕ НА СЪВЕТА

   от 9 октомври 2009 година
   за назначаване на член от Литва и заместник-член от Литва в Комитета на регионите
   (2009/749/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Литва,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н Vitas MATUZAS се освободи едно място за член на Комитета на регионите. След изтичането на мандата на г-н Alvydas ŠEDŽIUS се освободи едно място за заместник-член на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за член:

                           —

                           г-н Viktor TROFIMOV, председател на съвета на Panevėžys за регионално развитие;

               б)

               за заместник-член:

                           —

                           г-жа Daiva MATONIENĖ, член на съвета на община град Šiauliai.

         Член 2
   Настоящото решение поражда действие от деня на приемането му.

      Съставено в Люксембург на 9 октомври 2009 година.

            За Съвета

            Председател

         Å. TORSTENSSON

      (1)  ОВ L 56, 25.2.2006 г., стр. 75.


title: Решение на Комисията от 21 юни 1993 година за изменение на Решение 91/544/ЕИО относно Групата за връзка по въпросите на възрастните хора

text:
Важна правна забележка

|

31993D0417

Официален вестник n° L 187 , 29/07/1993 стр. 0060 - 0060 специално финландско издание: глава 5 том 6 стр. 0099  специално шведско издание: глава 5 том 6 стр. 0099  специално чешко издание глава 05 том 02 стр. 179  - 179 специално испанско издание глава 05 том 02 стр. 179  - 179 специално унгарско издание глава 05 том 02 стр. 179  - 179 специално литвийско издание глава 05 том 02 стр. 179  - 179 LV.ES глава 05 том 02 стр. 179  - 179 MT.ES глава 05 том 02 стр. 179  - 179 PL.ES глава 05 том 02 стр. 179  - 179 SK.ES глава 05 том 02 стр. 179  - 179 специално словенско издание глава 05 том 02 стр. 179  - 179

		19930621Решение на Комисиятаот 21 юни 1993 годиназа изменение на Решение 91/544/ЕИО относно Групата за връзка по въпросите на възрастните хора(93/417/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност,като има предвид, че е необходимо разпоредбите, определящи членовете на групата, да се приспособят към настъпилото развитие на общностно равнище,РЕШИ КАКТО СЛЕДВА:Член 1Решение 91/544/ЕИО на Комисията [1] се изменя, както следва:1) в член 3, параграф 2, "20" се заменя с "25";2) в член 4, параграф 3, се добавя "— ЕПОВ — Европейска платформа на организациите на възрастните хора: 5 места" към списъка на организациите, членуващи в Групата за връзка. Приложението се изменя съответно с оглед ЕПОВ да се добави в списъка на организациите, поканени да предложат членове.Член 2Настоящото решение влиза в сила от 21 юни 1993 година.Съставено в Брюксел на 21 юни 1993 година.За КомисиятаPadraig Flynn,Член на Комисията[1] ОВ L 296, 26.10.1991 г., стр. 42.--------------------------------------------------


title: 2011/224/ЕС: Решение на Съвета от 31 март 2011 година за установяване на позицията, която да бъде взета от Европейския съюз в рамките на Международния съвет по зърното, по отношение на удължаването на срока на действие на Конвенцията за търговията със зърно от 1995 г.

text:
               8.4.2011

               BG

               Официален вестник на Европейския съюз

               L 94/28

         РЕШЕНИЕ НА СЪВЕТА
   от 31 март 2011 година
   за установяване на позицията, която да бъде взета от Европейския съюз в рамките на Международния съвет по зърното, по отношение на удължаването на срока на действие на Конвенцията за търговията със зърно от 1995 г.
   (2011/224/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 във връзка с член 218, параграф 9 от него,
   като взе предвид предложението на Европейската комисия,
   като има предвид, че Конвенцията за търговията със зърно от 1995 г., която беше сключена от името на Общността от Съвета с Решение 96/88/ЕО (1), беше редовно удължавана за последователни периоди от по две години. Посочената конвенция беше последно удължена с решение на Международния съвет по зърното от 8 юни 2009 г. и остава в сила до 30 юни 2011 г. Съюзът е заинтересован от по-нататъшното ѝ удължаване. Поради това Комисията, която представлява Съюза в Международния съвет по зърното, следва да бъде упълномощена да гласува в подкрепа на удължаването,
   ПРИЕ НАСТОЯЩОТО РЕШЕНИЕ:
   Член 1
   Позицията, която трябва да бъде взета от Съюза в рамките на Международния съвет по зърното, е да гласува в подкрепа на удължаването на Конвенцията за търговията със зърно от 1995 г. за допълнителен период от не повече от две години.
   Комисията се упълномощава да изрази тази позиция в рамките на Международния съвет по зърното.
   Член 2
   Настоящото решение влиза в сила в деня на приемането му.

      Съставено в Брюксел на 31 март 2011 година.

            За Съвета

            Председател

         VÖLNER P.

      (1)  ОВ L 21, 27.1.1996 г., стр. 47.


title: Решение (ЕС) 2015/2176 на Съвета от 23 ноември 2015 година относно позицията, която трябва да бъде заета от името на Европейския съюз в рамките на Европейския комитет за изготвяне на стандарти за корабоплаване по вътрешните водни пътища (CESNI) и на пленарното заседание на Централната комисия за корабоплаване по Рейн (ЦККР) относно приемането на стандарт за техническите изисквания за плавателни съдове по вътрешните водни пътища

text:
               25.11.2015

               BG

               Официален вестник на Европейския съюз

               L 307/25

         РЕШЕНИЕ (ЕС) 2015/2176 НА СЪВЕТА
   от 23 ноември 2015 година
   относно позицията, която трябва да бъде заета от името на Европейския съюз в рамките на Европейския комитет за изготвяне на стандарти за корабоплаване по вътрешните водни пътища (CESNI) и на пленарното заседание на Централната комисия за корабоплаване по Рейн (ЦККР) относно приемането на стандарт за техническите изисквания за плавателни съдове по вътрешните водни пътища
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 91, параграф 1 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Действията от страна на Съюза в сектора на корабоплаването по вътрешните водни пътища следва да осигуряват единство по отношение на разработването на техническите изисквания за плавателни съдове по вътрешните водни пътища, които да се прилагат в Съюза.

               (2)

               Европейският комитет за изготвяне на стандарти за корабоплаване по вътрешните водни пътища (CESNI) беше създаден на 3 юни 2015 г. в рамките на Централната комисия за корабоплаване по Рейн (ЦККР), за да разработва технически стандарти за вътрешните водни пътища в различни области, по-специално що се отнася до плавателни съдове, информационни технологии и екипаж.

               (3)

               Очаква се CESNI да приеме стандарт за техническите изисквания за плавателни съдове по вътрешните водни пътища („стандартът“) на заседанието си на 26 ноември 2015 г. На пленарното си заседание ЦККР ще измени правната си уредба — разпоредбите за проверка на плавателните съдове по река Рейн (RVIR), за да я приведе в съответствие със стандарта, като го направи задължителен в рамките на прилагането на Ревизираната конвенция за корабоплаването по река Рейн.

               (4)

               В стандарта се определят единните технически изисквания, необходими, за да се гарантира безопасността на плавателните съдове по вътрешните водни пътища. Той включва разпоредби относно построяването, съоръжаването и оборудването на плавателни съдове по вътрешните водни пътища, специални разпоредби относно конкретни категории плавателни съдове, като пътнически плавателни съдове, тласкани състави и контейнеровози, както и разпоредби относно идентификацията на кораба, образец на свидетелствата и регистър, включително преходни разпоредби и инструкции за прилагането на стандарта. С Директива 2006/87/ЕО на Европейския парламент и на Съвета (1) се гарантира, че свидетелствата за корабоплаване по вътрешните водни пътища на Съюза се издават на плавателни средства, които отговарят на техническите изисквания за плавателни съдове по вътрешните водни пътища, установени в приложение II към посочената директива, които са хармонизирани с техническите изисквания, установени в изпълнение на Ревизираната конвенция за корабоплаването по река Рейн. Освен това, на 10 септември 2013 г. Комисията прие предложение за Директива на Европейския парламент и на Съвета за установяване на техническите изисквания за плавателните съдове по вътрешните водни пътища и за отмяна на Директива 2006/87/ЕО, в което се вземат под внимание промените в тази област, възникнали в резултат от работата на международни организации, по-специално на ЦККР при прилагането на техническите изисквания за плавателни съдове по вътрешни водни пътища.

               (5)

               По тази причина стандартът относно техническите изисквания за плавателни съдове по вътрешни водни пътища, който ще бъде приет под егидата на ЦККР, ще засегне Директива 2006/87/ЕО, както и предвидимото развитие на достиженията на правото на ЕС в тази област.

               (6)

               Преразглеждането на RVIR, чиято цел е да улесни пряката препратка към стандарта, не е приключило в рамките на ЦККР. Въпреки това, за да се вземе предвид стандартът още преди пряката препратка да може да бъде включена в RVIR, е подходящо в RVIR да бъдат включени отделни разпоредби, включително такива относно втечнения природен газ (ВПГ).

               (7)

               Съюзът не е член нито на ЦККР, нито на CESNI. Следователно е необходимо Съветът да оправомощи държавите членки да изразят в рамките на посочените органи позицията на Съюза по отношение на стандарта,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да бъде заета от името на Европейския съюз на заседанието на CESNI на 26 ноември 2015 г., се изразява в съгласие с приемането на европейския стандарт за установяване на техническите изисквания за плавателни съдове за корабоплаване по вътрешните водни пътища (ES-TRIN) 2015/1.
   2.   Позицията, която трябва да бъде заета от името на Европейския съюз на пленарното заседание на ЦККР на 3 декември 2015 г., се изразява в подкрепа само на тези конкретни изменения на RVIR, които са в съответствие с ES-TRIN 2015/1. Това включва в частност приемането на разпоредби относно задвижването на плавателния съд с ВПГ.
   Позицията, която трябва да бъде заета от името на Европейския съюз на следващо заседание на пленарната сесия на ЦККР, се изразява в съгласие да се изменят RVIR, така че да препращат към ES-TRIN 2015/1, след като бъде извършено необходимото преразглеждане на RVIR.
   Член 2
   1.   Позицията на Съюза, посочена в член 1, параграф 1, се изразява от държавите членки, действащи съвместно в интерес на Съюза.
   2.   Позицията на Съюза, посочена в член 1, параграф 2, се изразява от държавите членки, които членуват в ЦККР, действащи съвместно в интерес на Съюза.
   Член 3
   Могат да бъдат договорени незначителни промени в позициите, изложени в член 1, без да е необходимо допълнително решение на Съвета.
   Член 4
   Настоящото решение влиза в сила в деня на приемането му.

      Съставено в Брюксел на 23 ноември 2015 година.

            За Съвета

            Председател

         C. MEISCH

      (1)  Директива 2006/87/ЕО на Европейския парламент и на Съвета от 12 декември 2006 г. за установяване на техническите изисквания за плавателни съдове по вътрешни водни пътища и за отмяна на Директива 82/714/ЕИО на Съвета (ОВ L 389, 30.12.2006 г., стр. 1).


title: Решение 2014/673/ОВППС на Съвета от 25 септември 2014 година за изменение на Решение 2013/527/ОВППС за изменение и удължаване на мандата на специалния представител на Европейския съюз за Африканския рог

text:
               26.9.2014

               BG

               Официален вестник на Европейския съюз

               L 282/22

         РЕШЕНИЕ 2014/673/ОВППС НА СЪВЕТА
   от 25 септември 2014 година
   за изменение на Решение 2013/527/ОВППС за изменение и удължаване на мандата на специалния представител на Европейския съюз за Африканския рог
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 8 декември 2011 г. Съветът прие Решение 2011/819/ОВППС (1) за назначаване на г-н Alexander RONDOS за специален представител на Европейския съюз (СПЕС) за Африканския рог.

               (2)

               На 24 октомври 2013 г. Съветът прие Съвместно действие 2013/527/ОВППС (2) за изменение и удължаване на мандата на СПЕС за Африканския рог до 31 октомври 2014 г.

               (3)

               Мандатът на СПЕС следва да бъде удължен с още четири месеца.

               (4)

               СПЕС ще изпълнява мандата си в обстановка, която може да се влоши и да попречи на постигането на целите на външната дейност на Съюза, определени в член 21 от Договора.

               (5)

               Поради това Решение 2013/527/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2013/527/ОВППС се изменя, както следва:

               1)

               Член 1, параграф 1 се заменя със следното:
               „1.   Мандатът на г-н Alexander RONDOS като СПЕС за Африканския рог се удължава до 28 февруари 2015 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).“

               2)

               Член 5, параграф 1 се заменя със следното:
               „1.   Референтната сума, предназначена за покриване на свързаните с мандата на СПЕС разходи за периода от 1 ноември 2013 г. до 31 октомври 2014 г., е в размер на 2 720 000 EUR.
               Референтната сума, предназначена за покриване на свързаните с мандата на СПЕС разходи за периода от 1 ноември 2014 г. до 28 февруари 2015 г., е в размер на 890 000 EUR.“

               3)

               Член 13 се заменя със следното:
               „Член 13
               Преглед
               Изпълнението на настоящото решение и неговата съгласуваност с други действия на Съюза в региона подлежат на редовен преглед. СПЕС представя на Съвета, ВП и Комисията доклад за напредъка до края на месец април 2014 г. и подробен доклад за изпълнението на мандата — до края на месец ноември 2014 г.“

         Член 2
   Влизане в сила
   Настоящото решение влиза в сила в деня на приемането му.

      Съставено в Брюксел на 25 септември 2014 година.

            За Съвета

            Председател

         F. GUIDI

      (1)  Решение 2011/819/ОВППС на Съвета от 8 декември 2011 г. за назначаване на специален представител на Европейския съюз за Африканския рог (ОВ L 327, 9.12.2011 г., стр. 62).

      (2)  Решение 2013/527/ОВППС на Съвета от 24 октомври 2013 г. за изменение и удължаване на мандата на специалния представител на Европейския съюз за Африканския рог (ОВ L 284, 26.10.2013 г., стр. 23).


title: 2014/230/ЕС: Решение на Съвета от 14 април 2014 година за сключването на Рамково споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, с изключение на въпросите, свързани с обратното приемане

text:
               26.4.2014

               BG

               Официален вестник на Европейския съюз

               L 125/44

         РЕШЕНИЕ НА СЪВЕТА
   от 14 април 2014 година
   за сключването на Рамково споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, с изключение на въпросите, свързани с обратното приемане

      (2014/230/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално членове 91, 100, член 191, параграф 4, членове 207 и 209 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:

               (1)

               В съответствие с Решение 2014/229/ЕС на Съвета (2) Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна („споразумението“), беше подписано на 9 ноември 2009 г., при условие за сключването му на по-късна дата.

               (2)

               Някои разпоредби от споразумението се отнасят до обратното приемане и следователно попадат в обхвата на част трета, дял V от Договора. По отношение на посочените разпоредби, които се съдържат в член 34, параграф 3 от споразумението, трябва бъде прието отделно решение (3) паралелно с настоящото решение.

               (3)

               Споразумението следва да бъде одобрено от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, с изключение на член 34, параграф 3 от него, се одобрява от името на Европейския съюз (4).
   Член 2
   Върховният представител на Съюза по въпросите на външните работи и политиката на сигурност председателства Съвместния комитет, предвиден в член 41 от споразумението. Съюзът или, в зависимост от случая, Съюзът и държавите членки се представляват в Съвместния комитет съобразно предмета на разглежданите въпроси.
   Член 3
   Председателят на Съвета извършва от името на Съюза уведомлението, предвидено в член 48, параграф 1 от споразумението (5).
   Член 4
   Настоящото решение влиза в сила в деня на приемането му.

      Съставено в Люксембург на 14 април 2014 година.

            За Съвета

            Председател

         C. ASHTON

      (1)  Одобрение, дадено на 26 февруари 2014 г. (все още непубликувано в Официален вестник).

      (2)  Решение 2014/229/ЕС на Съвета от 27 октомври 2009 г. относно подписването на Рамково споразумение между Европейската общност и нейните държави членки, от една стана, и Република Индонезия, от друга страна, за всестранно партньорство и сътрудничество (вж. стр. 16 от настоящия брой на Официален вестник).

      (3)  Решение 2014/231/ЕС на Съвета от 14 април 2014 г. за сключването на Рамково споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, по отношение на въпросите, свързани с обратното приемане (вж. стр. 46 от настоящия брой на Официален вестник).

      (4)  Текстът на споразумението е публикуван в ОВ L 125 от 26.4.2014 г., стр. 17 заедно с решението за подписването му.

      (5)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.


title: 2009/566/ЕО: Решение на Комисията от 27 юли 2009 година за изменение на Решение 2008/721/ЕО по отношение на обезщетенията, плащани на членовете на научните комитети и експертите в областта на безопасността на потребителите, общественото здраве и околната среда (нотифицирано под номер C(2009) 5767)

text:
               28.7.2009

               BG

               Официален вестник на Европейския съюз

               L 196/61

      РЕШЕНИЕ НА КОМИСИЯТА

   от 27 юли 2009 година
   за изменение на Решение 2008/721/ЕО по отношение на обезщетенията, плащани на членовете на научните комитети и експертите в областта на безопасността на потребителите, общественото здраве и околната среда
   (нотифицирано под номер C(2009) 5767)
   (2009/566/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност, и по-специално членове 152 и 153 от него,
   като има предвид, че:

               (1)

               Член 19 от Решение 2008/721/ЕО на Комисията от 5 септември 2008 г. за създаване на съвещателна структура от научни комитети и експерти в областта на безопасността на потребителите, общественото здраве и околната среда и за отмяна на Решение 2004/210/ЕО (1) постановява, че членовете на научните комитети, научните съветници от групата и външните експерти имат право на обезщетения за своето участие в заседанията на комитетите, тематичните семинари, работните групи и другите срещи и събития, организирани от Комисията, и за изпълнение на функцията на докладчик по специфичен въпрос.

               (2)

               В приложение III към Решение 2008/721/ЕО е определено обезщетение в размер на 300 EUR за всеки пълен ден участие или 150 EUR за участие в сутрешно или следобедно заседание и 300 EUR за изпълняване на функцията на докладчик. Когато това е напълно обосновано и в зависимост от бюджетната наличност, последното обезщетение може да бъде увеличено до 600 EUR за въпроси, които са много трудоемки.

               (3)

               В приложението се посочва също, че Комисията редовно ще преразглежда необходимостта от адаптиране на размера на тези обезщетения в зависимост от ценовите показатели, оценката на обезщетенията, плащани на експерти от други европейски структури, и опита по отношение на натовареността на членовете, асоциираните членове, другите научни съветници и външните експерти. Първото преразглеждане следва да се проведе през 2009 г.

               (4)

               Настоящото равнище на обезщетенията беше определено през 1997 г. за членовете и експертите на предшествениците на въпросните научни комитети и оттогава не е било предмет на преоценка. Дневното обезщетение, актуализирано с оглед на повишаването на потребителските цени за периода 1997—2008 г. въз основа на данните на Евростат за индекса на потребителските цени, възлиза на 381,50 EUR. Тази сума следва да се закръгли на 385 EUR.

               (5)

               Следва да се премахне разграничението между заседания с продължителност цял и половин ден, за да се вземе предвид времето за път и транспорт.

               (6)

               Опитът показва, че натовареността на докладчиците зависи главно от сложността и продължителността на необходимите дейности по изготвянето на становището, като се вземат предвид сложността на съответния въпрос, наличието на данни и достъпът до тях, обемът на литературата, която трябва да бъде прегледана, необходимостта от сътрудничество с други структури и обхватът и сложността на необходимите консултации със заинтересованите лица и с обществеността. Настоящите две равнища на обезщетение за докладчик не отразяват възможните положения понастоящем, поради което следва да се въведе по-широка модулация на обезщетението за докладчик,

         РЕШИ:
   Член единствен
   Приложение III към Решение 2008/721/ЕО се заменя с текста на приложението към настоящото решение.

      Съставено в Брюксел на 27 юли 2009 година.

            За Комисията

         Androulla VASSILIOU

            Член на Комисията

      (1)  ОВ L 241, 10.9.2008 г., стр. 21.

      ПРИЛОЖЕНИЕ

            „ПРИЛОЖЕНИЕ III

               ОБЕЗЩЕТЕНИЯ

            Членовете на научните комитети, научните съветници от групата и външните експерти имат право на обезщетения, свързани с участието им в дейностите на научните комитети, както следва:
            За участие в заседания на комитетите, семинари, работни групи и други срещи и прояви, организирани от Комисията:

                        —

                        385 EUR за всеки ден на провежданото заседание, в което участват.

                  За изпълнение на функцията докладчик:

                        —

                        Обезщетението е предмет на модулация в зависимост от сложността на съответния въпрос, продължителността на времето, необходимо за изготвянето на становището, обхвата на данните и научната литература, които трябва да бъдат събрани и обработени, и достъпа до тях, обхвата и сложността на необходимите консултации с обществеността и със заинтересованите лица и контактите с други структури с оглед на следните ориентировъчни критерии:

                                    Размер

                                    Ориентировъчни критерии

                                    385 EUR

                                                —

                                                Несложен рутинен въпрос

                                                —

                                                Становище, основано на преглед на преписка, с ограничено по обхват търсене на данни и проучване на литература

                                                —

                                                Не се провежда обществена консултация

                                                —

                                                Не повече от 5 месеца между първото и последното заседание

                                    770 EUR

                                                —

                                                Сложен въпрос

                                                —

                                                Становище, основано на значително по обхват търсене и проучване на данни и литература

                                                —

                                                Консултация със заинтересованите лица и/или обществеността с ограничено по обем натоварване във връзка с разглеждането на резултатите от нея

                                                —

                                                От 5 до 9 месеца между първото и последното заседание

                                    1 155 EUR

                                                —

                                                Много сложен въпрос

                                                —

                                                Необходимост от много обстойно търсене и проучване на данни и литература

                                                —

                                                Обширни и сложни консултации със заинтересованите лица, с обществеността и с други научни структури, предполагащи значителен обем работа по получените от тях резултати

                                                —

                                                Повече от 9 месеца между първото и последното заседание

                        —

                        Във всеки отделен случай в искането за становище Комисията указва въз основа на изложените по-горе критерии приложимия размер на обезщетението за докладчик. Изборът на приложимия размер може да бъде изменен от Комисията в хода на подготовката на поисканото становище, ако това е обосновано от непредвидени промени, свързани със съответните критерии.

                        —

                        Комисията редовно преразглежда необходимостта от актуализиране на размера на тези обезщетения в зависимост от ценовите показатели, оценката на заплащаните обезщетения на експерти от други европейски структури и опита във връзка с натовареността на членовете, асоциираните членове, другите научни съветници и външните експерти.“